Judinio tiltas

Judinio tiltas – tiltas per Judinio upę, stovintis kelyje  Anykščių rajone,
Judinio kaime, priešingame Šventosios krante nuo Kavarsko, apie 1 km į pietus nuo Kavarsko tilto.
miniatiūra|200px|left|Tiltas 2015 m.

1960 m. pastatytas tiltas per Judinio tvenkinio užtvanką šalia senojo vandens malūno. Statinio ilgis apie 18 m.Judinio tiltas maps.lt Pagrindinė laikančioji konstrukcija – metalinės, skersiniais ryšiais sustiprintos sijos, atremtos į akmens mūro atramas. Ant metalinės perdangos įrengtas medinis paklotas iš skersinių rąstų ir išilginių lentų.

1987 m. sausį tiltui  atliktas paprastasis remontas ir suremontuota medinė perdanga. 2000 m. pakeista tilto medinė perdanga, atstatyti kūgiai, išbetonuotos tilto sienos, atstatytos krantinės sienos, išvalyta upės vaga. 

2017 ir vėlesniais metais buvo paremontuojami mediniai tilto elementai. Dėl statinio būklės juo apribotas eismas, prie tilto pastatyti įspėjamieji kelio ženklai: „Susiaurėjimas“ ir „Pirmenybė priešpriešinio eismo atžvilgiu“.Judinio tiltas – tiksinti bomba anyksta.lt 2023-06-17 

Pastaraisiais metais dėl tilto ribotos keliamosios galios imtasi priemonių neleisti juo važiuoti sunkiasvorei miškininkų ir ūkininkų technikai, apribota transporto priemonių masė iki 3,5 t. 2024 m. tiltas suremontuotas.Pradėtas tilto per Judinio upelį remontas anyksta.lt 2024-04-14Sunerimo dėl tvenkinio prie Judinio tilto anyksta.lt 2024-08-26

 Šaltiniai 

 Nuorodos 

 Kelio Nr. 1232 Kavarskas–Šeriai–Pravydžiai 1,072 km tilto per Judinį rekonstravimo projekto projektinių pasiūlymų parengimas vialietuva.lt

Kategorija:Lietuvos sijiniai tiltai
Kategorija:Anykščių rajono tiltai